Hans-Gunter Lock

Hans-Gunter Lock (sündinud 10. oktoobril 1974 Halles) on Eestis tegutsev saksa päritolu helilooja. Õppis 1994–2000 Leipzigi Felix Mendelssohn Bartholdy nimelises Muusika- ja Teatrikõrgkoolis muusikateooriat ja professor Dimitri Terzakise juures kompositsiooni ning professor Eckard Rödgeri juures elektroakustilist muusikat ja lõpetas muusikateooria õpingud Eesti Muusika- ja Teatriakadeemias, kus osales elektroonilise muusika stuudio kursustel. Septembrist 2002 kuni novembrini 2007 töötas assistendina ning õpetas helisünteesi, sonogrammanalüüsi, arvutipõhist komponeerimist ja interaktiivset kompositsiooni Eesti Muusika- ja Teatriakadeemia elektroonilise muusika stuudios. Samal ajal töötas ta stuudio elektroonilise muusika kontsertide kunstilise juhina, esinedes näiteks nüüdismuusika festivalil NYYD. Alates novembrist 2007 töötab ta Eesti Kunstiakadeemias uusmeedia osakonna töökoja juhatajana. Lisaks eesti kunstmuusikale kuulub tema huvide hulka ka eesti rahvamuusika. Ekspeditsioonide eest Setumaale aastal 2001 anti talle aastal 2002 Vabariigi Presidendi rahvaluulepreemia. Hans-Gunter Lock on Eesti Heliloojate Liidu, Eesti Muusikateaduse Seltsi, Eesti Arnold Schönbergi Ühingu ja Lepo Sumera Ühingu liige. Aastatel 2004–2006 täiendas ta end multimeediakompositsiooni professori Georg Hajdu juures Hamburgi Muusika- ja Teatrikõrgkoolis ning osales seal projektides "Quintet.net" ja "WebCast". "Nebelweben" metsosopranile, altflöödile, klarnetile ja vioolale (1998) Christian Morgensterni tekstile "Kohlrouladen" metsosopranile, altflöödile, klarnetile ja vioolale (1998) ühe kokaraamatu tekstile "Vermischte Momente" barokkansamblile (altplokkflööt, viiul, vioola, tšembalo, tšello ja kontrabass, 1999) "Mu kivised sõnad" metsosopranile, flöödile, viiulile, tšellole, tromboonile, live-elektroonikale ja neljakanalilisele salvestusele (2001/2002) "Keeltemäng" ("Saitenspiel") kandlele, tšembalole, klaverile, live-elektroonikale ja kaheksakanalilisele salvestusele (2003). "Maamakõnõ" (setu itk) sooloviiulile Dr. Vaike Sarve mälestuseks (2004) "Vasesulatus" ("Kupferschmelzen") soololöökpillimängijale, pühendatud Vambola Krigulile (2003-2004) "Lainetus" ("Wellen...") elektroonikale "Lainetus" ("Wellen...") viiele arvutile ja interaktiivsele videole (2005) "Jaanilugu" ("Johannilied") flöödile ja elektroonikale (2005) "Põimitud liikumised" ("Verflochtene Bewegungen") flöödile, viiulile, kahele tantsijale ja live-elektroonikale (2005) "Momente aus dem Kalevipoeg", interaktiivne installatsioon viiele kõlarile ja videoprojektsioonile (2005) "Kalevipoja" tekstile Ferdinand Löwe saksakeelses tõlkes “Interaktive Studie für Disklavier”, klaverimängijale ja MIDI-juhitavale klaverile (nt YAMAHA Disklavier) (2005). “Sinakaspunane” ühele arvutiesinejale (Lemur touchscreen kontroller, MIDI-kontroller) (2006) "Martensitische Umwandlungen in Kupferlegierungen" (Vasesulamites esinevad martensiitsed teisendused), elektrooniline muusika teadusfilmile (2007) "Interluudium" torupillile, klarnetile ja live-elektroonikale (2007) "Klaverisüntees" kaugjuhitud isemängivale klaverile (2008) "Kvintett" trompetile, tromboonile, löökpillidele, live-elektroonikale ja klaverile (2008) "Mudamuusikateraapia laboratoorium", eksperimentaalne muusikateatrietendus (2008) Filmimuusika lühifilmile "Bruno on the other side" (2008) Ta on Gerhard Locki vend. Hans-Gunter Locki biograafia (inglise keeles) Hans-Gunter Lock (koduleht) Hans-Gunter Lock (saksa keeles)